આ માટે ગાંધીનગર હેલીપેડ ગ્રાઉન્ડ ખાતે અંદાજે ૧,૫૦, ૦૦૦ ચો.મી. કુલ વિસ્તારમાં ફેલાયેલા ૧૪ થીમ આધારિત વિવિધ ૧૫૦૦થી વધુ સ્ટોલ્સનું નિર્માણ કરાયું છે. જેમાં 1500 થી વધુ કંપનીઓ ભાગ લઇ રહી છે. લાખો લોકો આ પ્રદર્શનની મુલાકાત લેશે એવો અંદાજો લગાવવામાં આવી રહ્યો છે. આ પ્રદર્શનની મુલાકાતે આવતા તમામ મુલાકાતીઓ અને પ્રતિનિધિમંડળો માટે 150 થી વધુ હોટ સ્પોટ સાથેનું વાઇ ફાઇ નેટવર્ક ઊભુ કરવામાં આવ્યું છે. એટલે કે ત્યાં આવતાં તમામ મુલાકાતીઓ પોતાના ફોનમાં ફ્રી વાઇફાઇ ઇન્ટરનેટનો ઉપયોગ કરી શકશે.